[image: משרד העבודה, הרווחה והשירותים החברתיים.
חוסן חברתי לישראל.]

[image: משרד העבודה, הרווחה והשירותים החברתיים.
חוסן חברתי לישראל.]
תנאים ונהלים להכרה במומחיות
המועמד להכרה במומחיות נדרש לעמוד בתנאי הסף האלה: הוכחת ניסיון מקצועי; השכלה ולימודים בתחום המומחיות; קבלת הדרכה; הצגת שתי המלצות; הכרה ביכולת ביצוע באמצעות הגשת תיק ביצועים (להלן "תלקיט ביצועים").
1. ניסיון מקצועי
· לצורך הכרה במומחיות, על העובד הסוציאלי להיות רשום בפנקס העובדים הסוציאליים, כשיר ובעל ותק מקצועי מוכח  של עשר שנים לפחות בהיקף של חצי משרה, מהן חמש שנים בתחום המומחיות. חופשת לידה (חופשת לידה כהגדרתה בביטוח הלאומי) או חופשה ללא תשלום לצורך טיפול בבני משפחה או בשל מחלה תיכלל בחישוב הוותק המקצועי בהיקף שלא יעלה על שנה וחצי.

· הניסיון המקצועי יפורט על גבי טופס הבקשה להכרה במומחיות  בצירוף אישורים בכתב ממקומות העבודה הכוללים תיאור עיסוק, שנות עבודה ואחוזי משרה.

· בעת הגשת הבקשה להכרה כמומחה, על העובד לעסוק בפועל בתחום המומחיות (למעט מקרים של הפסקת עבודה למשך תקופה שלא תעלה על שנה וחצי  בגין אירועים כמו יציאה לשנת שבתון, חופשת לידה הפסקת עבודה זמנית, מחלה). 

2. השכלה ולימודים
· השכלה
בעל  תואר שני בעבודה סוציאלית  או   בעל  תואר שני במקצוע  רלוונטי לתחום המומחיות המבוקשת מתוכניות לימוד אחרות  לתואר שני,  אשר נבחנו ואושרו על ידי הוועדה הבין-מוסדית להכרה בתארים במשרד  האוצר (ראה רשימת התארים באתר משרד האוצר).
מועמד בעל תואר שני במקצוע, שאינו עבודה סוציאלית ורלוונטי  לתחום, צריך לצבור עוד ארבע נקודות זיכוי[footnoteRef:1]  בלימודים מתקדמים בתיאוריה של עבודה סוציאלית ורווחה חברתית. [1:  56 שעות מקנות נקודת זיכוי אחת ] 

· לימודים - קורסים והשתלמויות בתחום המומחיות 
על המועמד למומחיות לצבור 8 נקודות זיכוי בקורסים והשתלמויות בתחום המומחיות (448 שעות). 
ניתן לצבור את נקודות הזיכוי בדרכים האלה:
1) לימודים בתחום המומחיות המבוקשת במסגרת לימודי תואר שני בעבודה סוציאלית (ניתן לצבור עד שתי נקודות זיכוי).
2) לימודים בתחום המומחיות המבוקשת במסגרת תכניות לימוד אחרות לתואר שני, שנבחנו ואושרו בידי הוועדה  הבין-מוסדית להכרה בתארים במשרד האוצר (ניתן לצבור עד שתי נקודות זיכוי);
3) חיבור (עבודת תזה) בתחום המומחיות (מזכה בשתי נקודות זיכוי);
4) עבודה (דיסרטציה) לתואר שלישי בתחום המומחיות (מזכה בארבע נקודות זיכוי);
5) לימודים בתחום המומחיות בתוכניות ובקורסים של בית הספר המרכזי של משרד הרווחה; 
6) הכרה בלימודים / בתוכניות אחרות בתחום המומחיות ייבחנו על פי הכללים. הכללים והתנאים להכרה בתכנית לימודים בתחום המומחיות הם:
· לפחות מחצית מהמרצים הם בעלי תואר שלישי ומעלה והאחרים הם בעלי תואר שני בתחום המומחיות המבוקשת או בעלי מוניטין בתחום.
· תכנית הלימודים נבנתה בידי ועדת הוראה או ועדת היגוי של המוסד המלמד ואושרה בידי הוועדה העליונה, לאחר שזו מצאה שהיא עונה על הדרישות בתחום המומחיות.
· קורס יוכר, אם היקפו 28- 26 שעות לימוד לפחות (26 שעות יוכרו רק לקורסים במוסדות להשכלה גבוהה).
· דרישות הקורס כוללות קריאת חובה של ספרות מקצועית.
· התכנית מלווה בפיקוח אקדמי על מטלות כמו מבחן או הצגת עבודה מסכמת.
· על העובד להציג אשור ממסגרת ההכשרה על עמידה בתנאים הללו.

3. הדרכה
1) המועמד קיבל הדרכה בהיקף של 160 שעות לפחות. 
2) הדרכה תוכר, רק אם ניתנה בידי עובד סוציאלי שקיבל הכרה כמומחה בתחום או בעל מוניטין בתחום המומחיות (כמפורט בפרק זה סעיף 7 להלן). 
3) ההדרכה ניתנה על עבודה ועל התנסות בתחום המומחיות.
4) מתוך 160 שעות הדרכה ניתן להכיר ב-40 שעות הדרכה רלוונטית לתחום המומחיות בידי מדריך שאינו עובד סוציאלי, אך ידוע כבר סמכא בתחומו (כמפורט בפרק זה סעיף 7 להלן, אך במקצוע הרלוונטי לתחום מומחיות).
5) ועדת הרישוי תקבל מהמדריך או מהמדריכים אישור על היקף שעות ההדרכה.
6) ועדת הרישוי תקבל מהמדריך או מהמדריכים חוות דעת על כשירותו של המועמד להכרה כמומחה בתחום.

7) כאמור (בסעיף ה'2), הוועדה רשאית לאשר מדריך שאינו בעל הכרה בתחום המומחיות, אם הוא עובד בתחום המומחיות ומוגדר כבעל מוניטין על פי הקריטריונים שלהלן:

1. בעל תואר שני בעבודה סוציאלית 
2. עבר קורס הכשרה להדרכת עובדים של 120 שעות לפחות במוסד להשכלה גבוהה; או בוגר קורס מדריכים ראשי צוותים בבית הספר המרכזי של משרד הרווחה.
3. צבר לפחות חמש שנות ניסיון בהדרכה במסגרות עבודה, לימוד והכשרה בתחום המומחיות;
4. מפיץ את הידע שברשותו באמצעות פרסומים, הצגה בכנסים ומפגשים בקהילה המקצועית ובקהילות הידע.
5. על המדריך לעמוד בשלושה מהקריטריונים המוצגים לעיל כדי שהדרכתו תוכר לצורך הכרה במומחיות המודרך, כאשר הראשון והשני שבהם, 7א, ו7ב' הוא תנאי סף. על המדריך להגיש לוועדת הרישוי המקצועית מסמך באורך עמוד, המפרט את המידע הנדרש בהתאם לקריטריונים (ראה טופס למילוי מדריך –מס' א.2. המצורף לנספח טופס הבקשה להכרה  במועמדות למומחיות).
4. המלצות

1) עובד סוציאלי המועמד להכרה למומחיות ימסור שם וכתובת דואר אלקטרוני  של שני ממליצים, המכירים היטב את הרקע המקצועי שלו, שיוכלו להעביר חוות דעת על הניסיון המקצועי שלו, על גישתו הערכית והמקצועית ועל יכולותיו וביצועיו.
2) על הממליצים להכיר את המועמד שנתיים לפחות, להיות מומחים בתחום שהמועמד מבקש בו הכרה, ושהוכרו רשמית בידי ועדה מקצועית של התחום, שהם בעלי מעמד של ממונה, מפקח, יועץ, מורה ועמית לעבודה. אחד מהממליצים חייב להיות עובד סוציאלי. אם במהלך שלוש השנים האחרונות זכה תחום המומחיות להכרה, על הממליץ לפרט את השכלתו ואת ניסיונו בתחום המומחיות, וְלא יידרש להציג הכרה פורמלית כמומחה.
3) הוועדה המקצועית לתחום מומחיות היא זו הפונה לממליצים, ואלה ממלאים טופס המלצה ומחזירים אותו באופן חסוי ישירות אליה.
4) כפיף או עמית במקום העבודה שאינו עונה על הכתוב בסעיף ד2 בפרק זה וכן עובד שהוא חבר הוועדה המקצועית למומחיות לא יכול להימנות עם הממליצים. 
5) הוועדה רשאית לא לקבל המלצה שהוגשה לעיונה או לבקש שם של ממליץ אחר, בציון תפקיד ספציפי, כגון איש אקדמיה, מדריך וכיוצא באלה. 

